Godt nok er vi langt fra de svimlende høje tal i 1970'erne, hvor over 1200 mennesker mistede livet i trafikken om året i Danmark. Men 2016 tegner sig alligevel for en træls tendens - for første gang i fem år er der på landsplan over 200 mennesker, der er blevet dræbt i trafikulykker. Det viser nye tal fra Vejdirektoratet, der blev offentliggjort torsdag. Også i Nordjylland er det tal steget. I 2015 døde 30 mennesker i trafikken. I 2016 steg det tal til 34. Sammenlignet med resten af landet ligger Nordjylland dog stadig lavt i tabellen - her tegner Region Hovedstaden og Region Midtjylland sig for de fleste dødsulykker med henholdsvis 52 og 45. Men ser man lidt anderledes på tallene og gør dem op i forhold til politikredse i stedet for regioner, tegner der sig et helt andet billede. Fordelt på politikredse topper Nordjylland tabellen over antal trafikdræbte. Nordjyllands Politi og Midt- og Vestjyllands Politi er nemlig de to kredse, der oftest måtte rykke ud til trafikdrab i 2016 - hver af tegner sig for 28 dræbte. Og det er de højeste tal sammenlignet med landets øvrige politikredse. Årsagen skal måske findes i de mange lige hoved- og landeveje, som kan indbyde til lidt for høj. I hvert fald er det netop de veje, hvor der i Nordjylland er sket flest uheld sidste år. Ifølge Vejdirektoratets opgørelser er det soloulykker, hvor bilisten kører af vejen i enten højre eller venstre side, der er årsag til flest dødsulykker. Det er især unge mænd mellem 16 og 23 år, der kommer til skade i trafikken.

Referat:
Antallet af trafikdræbte i Nordjylland er steget fra 30 til 34, men regionen ligger stadig langt under blandt Hovedstaden og Midtjylland.